CELEX: 62011TN0668
Language: fi
Date: 2011-12-30 00:00:00
Title: Asia T-668/11: Kanne 30.12.2011 — VIP Car Solutions SARL v. parlamentti

14.4.2012   
            
            
               FI
            
            
               Euroopan unionin virallinen lehti
            
            
               C 109/14
            
         Kanne 30.12.2011 — VIP Car Solutions SARL v. parlamentti
   (Asia T-668/11)
   2012/C 109/33
   Oikeudenkäyntikieli: ranska
   
      Asianosaiset
   
   
      Kantaja: VIP Car Solutions SARL (Hoenheim, Ranska) (edustaja: avocat G. Welzer)
   
      Vastaaja: Euroopan parlamentti
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               velvoittaa Euroopan parlamentin maksamaan VIP Car Solutions SARL:lle 1 408 000 euroa
            
         
               —
            
            
               velvoittaa Euroopan parlamentin korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaati korvausta aineellisesta ja aineettomasta vahingosta, jonka se väittää aiheutuneen 24.1.2007 tehdystä Euroopan parlamentin päätöksestä, jolla kantajan tarjous kuljettajien suorittamia Euroopan parlamentin jäsenten auto- ja minibussikuljetuksia istuntokausien aikana Strasbourgissa koskevassa tarjouskilpailumenettelyssä (nro PE/2006/06/UTD/1) (1) hylättiin. Päätös on kumottu asiassa T-89/07, VIP Car Solutions v. parlamentti, 20.5.2009 annetulla tuomiolla. (2)
   
   Kanteensa tueksi kantaja vetoaa seuraaviin törkeisiin virheisiin, joihin Euroopan parlamentti on sen mukaan syyllistynyt ja josta vahinko on aiheutunut:
   
               —
            
            
               valitun tarjoajan esittämän hinnan ilmoittamisvelvollisuuden laiminlyönti
            
         
               —
            
            
               perusteluvelvollisuuden laiminlyönti, koska parlamentti ei ole antanut mitään tietoja valitun tarjouksen ominaisuuksista ja siihen liittyvistä eduista, ja
            
         
               —
            
            
               ilmeinen arviointivirhe, koska parlamentti ei ole perustanut hylkäävää päätöstään tarjouspyyntöasiakirjoissa määriteltyihin valinta- ja sopimuksentekoperusteisiin.
            
         
      (1)  EUVL 2006/S, 177-187988.
   
      (2)  Kok., s. II-1403.